[image: image1.jpg]


[image: image2.jpg]®uHaHcupaHo of
EBponcka YHuja



[image: image3.emf]
ОПШТИНА ШТИП ВО ПАРТНЕРСТВО СО ПРОГРАМАТА ЗА РАЗВОЈ НА ОБЕДИНЕТИТЕ НАЦИИ (УНДП) ОБЈАВУВА:

ЈАВЕН ПОВИК ЗА ГРАЃАНСКИ ОРГАНИЗАЦИИ ЗА ПОДНЕСУВАЊЕ ПРЕДЛОГ ПРОЕКТИ ВО РАМКИ НА РЕГИОНАЛНАТА ПРОГРАМА ЗА ЛОКАЛНА ДЕМОКРАТИЈА ВО ЗАПАДЕН БАЛКАН 3 (ReLOaD3) 
Регионалната програма за локална демократија во Западен Балкан 3 (ReLOaD3) е продолжение на партнерството на ЕУ - УНДП и претходно поддржаните иницијативи ReLOaD1 и ReLOaD2 што се спроведоа во период 2017-2024 год.

ReLOaD3 програмата ќе трае до јануари 2029 и има за цел јакнење на партнерствата меѓу општинските власти и граѓанското општество преку создавање на поповолна средина за граѓанските организации (ГО), со поддршка на транспарентно јавно финансирање, поттикнувачка правна рамка, како и зголемено граѓанско учество во креирањето, спроведувањето и следењето на јавните политики. 
Во програмата се вклучени 5 општини: Аеродром, Берово, Кавадарци, Центар и Штип.

Општина Штип и ReLOaD3 програмата ги повикуваат сите граѓански организации да поднесуват предлог проекти кои се доследни на развојните цели на општина Штип и со кои се опфатени следните приоритетни области:
1. СОЦИЈАЛНА ИНКЛУЗИЈА И ПОДДРШКА НА РАНЛИВИ ГРУПИ

1.1. Активности за социјална инклузија на ранливи категории на граѓани и маргинализирани лица особено Роми, лица со попреченост, самохрани родители, стари лица и жртви на семејно и родово базирано насилство.

1.2. Програми за неформално образование со цел зголемено вработување или самовработување на лица од ранливи категории како и социјални услуги во заедницата со посебен акцент на жените Ромки.

2. ЖИВОТНА СРЕДИНА И ОДРЖЛИВ РАЗВОЈ

2.1. Проекти за унапредување и промоција на заштита на животната средина и  урбаното зеленило.

2.2. Акции за управување со отпад, рециклирање, климатски отпорни градови.

2.3. Локални иницијативи средина и едукација на населението за значењето на енергетската ефикасност и обновливи извори на енергија за енергетска ефикасност, биодиверзитет, вода и воздух.
3. МЛАДИНСКИ РАЗВОЈ, ОБРАЗОВАНИЕ И АКТИВИЗАМ

3.1. Поддршка на конкретни младински иницијативи, активизам и волонтеризам.

3.2. Програми за зголемување на вештините и дигиталните компетенции на младите за нивно зголемено вработување/самовработување

3.3. Поддршка на проекти за поголема вклученост на младите во културни и спортски активности

3.4. Промовирање учество на младите во креирање на локални политики

4. КУЛТУРА, УМЕТНОСТ И ЗАШТИТА НА КУЛТУРНО НАСЛЕДСТВО

4.1. Креативни индустрии, локални уметнички колективи.

4.2. Активности за заштита, промоција и афирмација на културното наследство во општината.

5. ЛОКАЛЕН ЕКОНОМСКИ РАЗВОЈ И ИНОВАЦИИ

Проекти за развој на туристички содржини, дигитални алатки за промоција на општината
Граѓанските организации можат да достават апликации во рамките на три ЛОТ-а: 

	ЛОТ
	ВРЕДНОСЕН ПРАГ
	Времетраење на проектите

	ЛОТ 1
	150,000 – 307,000 МКД
	од 4 - 9 месеци

	ЛОТ 2
	307,001 – 615,000 МКД
	од 6 - 12 месеци

	ЛОТ 3
	       615,001– 1,537,000 МКД
	од 6 - 12  месеци


ПРАВО НА УЧЕСТВО:
Јавниот повик е отворен за сите граѓански организации кои се формално регистрирани во Северна Македонија согласно со важечката законска регулатива (Закон за здруженија и фондации). Сите заинтересирани граѓански организации може да најдат детални информации за условите за пријавување и за критериумите за финансирање на проекти во Насоките за подносителите, кои се составен дел од документацијата за јавниот повик.

Важно: Подносителите на пријава мора да достават важечка потврда/решение за регистрација на организацијата во земјата (за носителот на проектот и евентуални партнери) кој е задолжителен документ.
ПРЕЗЕМАЊЕ НА ДОКУМЕНТАЦИЈА:

Сите потребни информации и електронската верзија на од документацијата може да се најдат на веб-страницата на општина Штип (www.stip.gov.mk), како и на веб-страницата на УНДП МК (www.undp.org/north-macedonia), во периодот од 27 октомври до 24 ноември 2026 година.
ДОПОЛНИТЕЛНИ ИНФОРМАЦИИ

Јавниот повик ќе трае од 27.10.2026 (од 11:00 часот) до 24.11.2026 (до 15:00 часот). За времетраењето на јавниот повик ќе се одржи инфо сесија, обука и менторска поддршка за граѓански организации кои ќе учествуваат на јавниот повик. Инфо сесијата и еднодневната обука ќе се одржат на 29.10.2026 со почеток во 10:00 часот, во сала 2 во Општина Штип. 
Во текот на обуката ќе бидат договорени термините за 5 менторски средби кои ќе бидат објавени на општинската веб страна. 

Прашања во врска со јавниот повик може да се испратат електронски на следната е-мејл адреса: registry.mk@undp.org со назнака за ReLOaD3 програмата најдоцна до 20 Ноември 2026. Одговорите ќе бидат испратени електронски во рок од 3 дена од приемот на барањето. 
ПОДНЕСУВАЊЕ НА АПЛИКАЦИИТЕ:

Документацијата за јавниот повик треба да биде доставена во електронска форма на USB и да биде испратена по препорачана пошта или лично, во запечатен плик на кој е назначено дека е за јавниот повик, во работни денови (понеделник до петок), помеѓу 07:30 и 15:30 часот, на следната адреса:
Општина Штип
Васил Главинов бр. 4 Б, 

2000 Штип
Апликациите кои ќе бидат поднесени по овој краен рок ќе бидат разгледани само доколку на поштенската марка стои датум и време на испраќање пред официјалниот краен рок. На надворешната страна на пликот мора да стои името на јавниот повик за поднесување предлог проекти, целосното име и адреса на подносителот, целосниот назив на проектот и назнаката „Да не се отвора пред официјалното отворање".
Резултатите од Јавниот повик ќе бидат објавени на веб-страниците на општина Штип www.stip.gov.mk и УНДП МК https://www.undp.org/north-macedonia како и на огласната табла во општина Штип, во рок од 45 работни дена од затворањето на Јавниот повик (освен во случај на непредвидени околности). Само организациите чии апликации се избрани за финансирање ќе бидат известени по писмен пат. 

